जमीन सुधारणां (एलआर) विभाग केंद्रान पुरस्कृत केल्ल्यो दोन येवजण्यो चालीक लायताल्यो, त्यो म्हळ्यार भूं अभिलेखांचें संगणकीकरण (सीएलआर) आनी येणावळ प्रशासन बळकट करप आनी भूं अभिलेख अद्यावत करप (एसआरए अँड युएलआर). उपरांत 21. 8. 2008 दिसा, ह्यो येवजण्यो डिजिटल इंडिया भूं अभिलेख आधुनीकरण कार्यावळ (डीआयएलआरएमपी) ह्या सुधारीत येवजणेंत विलीन करपाक मंत्रिमंडळान मान्यताय दिली.
 डीआयएलआरएमपीची मुखेल उद्देशां म्हळ्यार अद्यावत भूं अभिलेखाची यंत्रणा करप, स्वंयचलीत आनी आपोआप बदलणी (म्युटेशन), शाब्दीक आनी स्थानीक अभिलेख हांचें एकत्रीकरण, येणावळ आनी नोंदणी मजगतीं जोडणी, सध्याची लेखी करार नोंदणी आनी अनुमाचेर चलपी मालकी हक्क यंत्रणा हमी दिवपी मालकी सयत समावेशक मालकीकडेन बदलप.
 राज्य सरकारां वा संघ प्रदेश प्रशासनां भारत सरकाराच्या जमीन संसाधन खात्याच्या अर्थीक आनी तंत्रीक आदारान कार्यावळ चालीक लायतलें. चालीक लावपाचो एकक म्हण जिल्लो हातांत घेतले, जंय सगळो वावर कार्यावळी खाला आसपावीत जातलो. 